**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**A középkori városok születése**

**1). A Római Birodalom központi területén (Itáliában) épen maradtak a   
 városok.   
 A birodalom nyugati provinciáinak városaiból a népvándorlást   
 követően csak romok maradtak.**

**2). Új városok is létrejöttek azokon a kedvező földrajzi fekvésű helyeken,   
 ahol sok ember fordult meg.   
 Ez lehetett folyók átkelőhelye, kikötésre alkalmas tengerpart, vagy   
 például sík terület és hegyvidék találkozása.**

**3). A városok fejlődése 10-11. században kezdődött.   
 A földművelő népességből ekkor vált ki a kézműves, iparos réteg.  
 Ekkortól lendült fel a kereskedelem is, amely jelentősen hozzájárult a   
 városok gyors fejlődéséhez.**

**Mitől város a város?**

**4). „A városi levegő szabaddá tesz”.   
 Ez annyit jelentett, hogy a város lakói nagyobb szabadsággal   
 rendelkeztek, mint a többi településé.   
 Ennek a jelképe a városokat körülvevő fal is.  
 A szabadságjogokat a település attól a földesúrtól kapta, amelynek   
 birtokán feküdt.   
 A birtokos lehetett király, egyházi személy és világi földesúr.**

**5). A kiváltságok három nagy csoportba sorolhatók.  
 - A gazdasági kiváltságok köre:  
 A városlakók a földesúrnak egy összegben adóztak.  
 A vásártartás joga és a lakosok vámmentessége a kereskedelmet   
 lendítette fel.  
 Az árumegállító jog.  
 - A jogi kiváltságok lehetővé tették, hogy választott bírák ítélkezzenek   
 a lakosok felett, ne a földesúr.  
 - Az egyházi kiváltságok:  
 A város maga választhatta meg, hogy ki legyen a papja.**

**A városok lakói, a polgárok**

**6). A városi lakosság, a polgárság főként kézműiparból és kereskedésből   
 élt.  
 A városban az azonos mesterséget űző kézművesek céhekbe   
 tömörültek.  
 Kézzel végeztek minden munkaszakaszt.  
 A céhen kívüliek, az ún. kontárok nem árusíthatták termékeiket.  
 A kereskedők a városi lakosság leggazdagabb rétegét alkották.**

**7). A távolsági kereskedelem két fő útvonalon zajlott.   
 A Földközi-tengeren itáliai hajók szállítottak keleti fűszereket,   
 illatszereket, selymet Európába.   
 Levantei kereskedelem  
 Az egyik legjelentősebb kereskedő város Velence lett.  
 Az északi tengerparti kereskedők pedig gabonát, mézet, fát és posztót  
 forgalmaztak.   
 Hanza városok kereskedelme, Hamburg vezetésével.**

**Fogalmak – Évszámok**

**céh – egyazon mesterséget űző iparosok érdekvédelmi szervezete**

**kontár – olyan iparos, akit valamilyen okból nem vettek fel a céhbe**

**Levantei kereskedelem – a Távol – Keletre / Indiába és Kínába /   
 a Földközi – tengeren át vezető kereskedelmi útvonal**

**Hanza kereskedelem - a német kikötőkből északra vezető kereskedelmi  
 útvonal**